ಈ ಡೇಟಿಂಗ್ ಆಯಪ್ ಮೇಲೆಯೇ ಯುವತಿಯರಿಗೆ ಮೋಹ.. ಅಂಥಹದ್ದೇನಿದೆ ಗೊತ್ತಾ? ಇತ್ತೀಚಿನ ದಿನಗಳಲ್ಲಿ ಡೇಟಿಂಗ್ ಆಯಪ್ ಸರ್ವೇಸಾಮಾನ್ಯವಾಗಿದೆ. ಡೇಟಿಂಗ್ ಆಯಪ್ನಿಂದ ಸಂಬಂಧವನ್ನುಇನ್ನಷ್ಟು ಅವಲೋಕಿಸಿಕೊಳ್ಳಬಹುದು ಎಂಬುದು ಡೇಟಿಂಗ್ ಆಯಪ್ ಅನ್ನು ಬಳಸುತ್ತಿರುವ ಹಲವಾರು ಯುವಜನರ ಅಭಿಪ್ರಾಯವಾಗಿದೆ. ಜೀವನ ಪರ್ಯಂತ ಜೊತೆಗಿರುವವರು ನಾವಾಗಿರುವ ಕಾರಣ ಮದುವೆಗೂ ಮುನ್ನವೇ ಪರಸ್ಪರರನ್ನು ಅರಿತುಕೊಳ್ಳುವುದು ಮುಖ್ಯವಾಗಿರುತ್ತದೆ. ವಿವಾಹಕ್ಕೂ ಮುನ್ನವೇ ಭಿನ್ನಾಭಿಪ್ರಾಯ ಬಂದರೆ ಅದನ್ನು ಪರಿಹರಿಸಿಕೊಳ್ಳಬಹುದು. ಇಲ್ಲದಿದ್ದರೆ ಆ ಸಂಬಂಧವನ್ನು ಅಲ್ಲಿಯೇ ನಿಲ್ಲಿಸಬಹುದು. ಆದರೆ ವಿವಾಹದ ನಂತರ ಕೆಲವೊಂದು ಸಮಸ್ಯೆಗಳು ಎದುರಾದಲ್ಲಿ ಅದನ್ನು ಬಗೆಹರಿಸುವುದು ಕಷ್ಟ ಆದರೆ ಡೇಟಿಂಗ್ ಆಯಪ್ಗಳು ಈ ರೀತಿಯ ಸಮಸ್ಯೆಗಳನ್ನು ನಿವಾರಿಸುತ್ತವೆ. ಟಿಂಡರ್ನಂತೆಯೇ ಬಂಬಲ್ ಕೂಡ ಡೇಟಿಂಗ್ ಆಯಪ್ ಆಗಿದ್ದು ತಮ್ಮ ಚಿತ್ರದೊಂದಿಗೆ ಸ್ವವಿವರವಿರುವ ಪ್ರೊಫೈಲ್ ಒಂದನ್ನು ಇದರಲ್ಲಿ ಅಪ್ಲೋಡ್ ಮಾಡಿಕೊಳ್ಳಬಹುದು. ಇಬ್ಬರೂ ಪರಸ್ಪರರ ಪ್ರೊಫೈಲ್ ಅನ್ನು ಮೆಚ್ಚಿಕೊಂಡಲ್ಲಿ ಅದು ಮ್ಯಾಚ್ ಆಗುತ್ತದೆ. ನಂತರ ತಮ್ಮ ರಿಲೇಶನ್ಶಿಪ್ ಅನ್ನು ಮುಂದಕ್ಕೆ ಕೊಂಡೊಯ್ಯಬಹುದು. ಬಂಬಲ್ನ ವಿಶೇಷತೆ ಎಂದರೆ ಇದರಲ್ಲಿ ಹೆಂಗಳೆಯರೇ ತಮ್ಮ ರಿಲೇಶನ್ಶಿಪ್ನ ಮುಂದುವರಿಸುವ ಅಧಿಕಾರವನ್ನು ಹೊಂದಿರುತ್ತಾರೆ. ಅದರಂತೆ ಆಕೆಯೇ ಮೊದಲ ಸಂದೇಶವನ್ನು ಕಳುಹಿಸಬಹುದು. 24 ಗಂಟೆಗಳೊಳಗೆ ಆಕೆ ಸಂದೇಶವನ್ನು ಕಳುಹಿಸದೇ ಇದ್ದರೆ ನಂತರ ಮ್ಯಾಚ್ ದೊರೆಯುವುದಿಲ್ಲ. ಈ ಆಯಪ್ ವಿಶ್ವದಾದ್ಯಂತ 100 ಮಿಲಿಯನ್ಗಿಂತ ಹೆಚ್ಚಿನ ಯೂಸರ್ ಅನ್ನು ಹೊಂದಿದೆ. ಅಂತೆಯೇ ಹಲವಾರು ಮ್ಯಾಚ್ಗಳು, ಎಂಗೇಜ್ಮೆಂಟ್ಗಳು, ವಿವಾಹಗಳನ್ನು ನಡೆಸಿರುವ ವಿಶೇಷತೆಯನ್ನು ಪಡೆದಿದೆ. ಆಯಪ್ ಹೇಗೆ ಕೆಲಸ ಮಾಡುತ್ತದೆ? ನಿಮ್ಮ ಆಯಪ್ ಸ್ಟೋರ್ನಿಂದ ಮೊದಲು ನೀವು ಆಯಪ್ ಅನ್ನು ಡೌನ್ಲೋಡ್ ಮಾಡಬಹುದು ನಂತರ ಅಕೌಂಟ್ ಅನ್ನು ರಚಿಸಿಕೊಳ್ಳಬೇಕು. ಫೇಸ್ಬುಕ್ನಲ್ಲಿ ಹೀಗೆ ಮಾಡಲಾಗುವುದಿಲ್ಲ. ನಿಮ್ಮ ಪ್ರೊಫೈಲ್ನಲ್ಲಿ ಯಾವ ರೀತಿಯ ಫೋಟೋ ಇರಬೇಕೆಂಬುದನ್ನು ನೀವು ಫೇಸ್ಬುಕ್ನಿಂದ ಆಯ್ದುಕೊಳ್ಳಬಹುದು. ನಿಮ್ಮ ಸಮೀಪದ ಮ್ಯಾಚ್ಗಳನ್ನು ಸ್ಕ್ಯಾನ್ ಮಾಡಲು ಆಯಪ್ ನಿಮ್ಮ ಲೊಕೇಶನ್ ಅನ್ನು ಬಳಸುತ್ತದೆ. ನೀವು ಇಷ್ಟಪಡುವ ಮ್ಯಾಚ್ ಸಿಕ್ಕಿದರೆ ಬಲಕ್ಕೆ ಸ್ವೈಪ್ ಮಾಡಿ ನಿಮಗೆ ಇಷ್ಟವಿಲ್ಲದಿದ್ದರೆ ಎಡಕ್ಕೆ ಸ್ವೈಪ್ ಮಾಡಿದರೆ ಆಯಿತು. Bumble ನೀವು ಪರಸ್ಪರರು ಬಲಕ್ಕೆ ಸ್ವೈಪ್ ಮಾಡಿದಲ್ಲಿ ಇದು ಮ್ಯಾಚ್ ಎಂದೆನಿಸುತ್ತದೆ. ಹಾಗೆಯೇ ನಿಮ್ಮ ಗೆಳತಿಗೆ 24 ಗಂಟೆಯೊಳಗಾಗಿ ಮೊದಲು ಮೆಸೇಜ್ ಮಾಡುವ ಅಧಿಕಾರವಿರುತ್ತದೆ. ಆಕೆ ಮೆಸೇಜ್ ಮಾಡದೇ ಇದ್ದರೆ ಮ್ಯಾಚ್ ಕಳೆದುಹೋಗುತ್ತದೆ. ಆಕೆ ಮೆಸೇಜ್ ಮಾಡಿಯೂ ಆಕೆಯ ಸಂಗಾತಿ ಮೆಸೇಜ್ ಮಾಡದೇ ಇದ್ದರೂ ಕೂಡ ಮ್ಯಾಚ್ ನಷ್ಟವಾಗುತ್ತದೆ. ಬಂಬಲ್ ಕುರಿತು ನೀವು ಅರಿತುಕೊಳ್ಳಬೇಕಾದ ಅಂಶಗಳೇನು? ಮಹಿಳೆಗೆ ಮೊದಲ ಅಧಿಕಾರ ರಿಲೇಶನ್ಶಿಪ್ ಅನ್ನು ಮುಂದಕ್ಕೆ ಕೊಂಡೊಯ್ಯಬೇಕೇ ಬೇಡವೇ ಎಂಬ ಅಧಿಕಾರ ಮಹಿಳೆಗಿರುತ್ತದೆ. ಆಕೆಗೆ ಹೆಚ್ಚಿನ ಪವರ್ ಇರುತ್ತದೆ. 24 ಗಂಟೆಗಳ ಒಳಗೆ ಮ್ಯಾಚ್ ಅವಧಿ ಮೀರುತ್ತದೆ ಇನ್ನು ಪುರುಷರು ಶುಲ್ಕ ಪಾವತಿಸಿದಲ್ಲಿ ಇನ್ನೊಂದಿಷ್ಟು ಸಮಯವಕಾಶ ಅವರಿಗಿರುತ್ತದೆ. ಇದು ಉಚಿತ ಆದರೆ ಕೆಲವೊಂದು ಫೀಚರ್ಗಳಿಗೆ ಪಾವತಿಸಬೇಕು ಸೈನ್ ಅಪ್ ಉಚಿತವಾಗಿದೆ. ಪುರುಷರು ಹೆಚ್ಚುವರಿ 24 ಗಂಟೆಗಳಿಗೆ ಶುಲ್ಕವನ್ನು ಪಾವತಿಸಬೇಕಾಗುತ್ತದೆ. ಇದು ಸಂಪೂರ್ಣ ಸುರಕ್ಷಿತವಾಗಿದ್ದು ನಿಮ್ಮ ನೆಟ್ವರ್ಕ್ನಲ್ಲಿರುವ ಸ್ನೇಹಿತರನ್ನು ಈ ಆಯಪ್ ಮೂಲಕ ಹುಡುಕಬಹುದಾಗಿದೆ.